钦定古今图书集成/明伦汇编/氏族典/第035卷 > 《廖用贤尚友录》 > 龚壮
## 钦定古今图书集成/明伦汇编/氏族典/第035卷 > 《廖用贤尚友录》 > 龚壮

按《晋书龚壮传》：“壮字子伟，巴西人也。洁己自守，与乡
人谯秀齐名。父叔为李特所杀，壮积年不除丧，力弱
不能复仇。及李寿戍汉中，与李期有隙。期，特孙也。壮
欲假寿以报，乃说曰：‘节下若能并有西土，称藩于晋，
人必乐从。且舍小从大，以危易安，莫大之策也’。寿然
之，遂率众讨期，果克之。寿犹袭伪号，欲官之，壮誓不”
仕，赂遗一无所取。会天久雨，百姓饥垫，壮上书说寿
以“归顺，允天心，应人望，永为国藩，福流子孙。”寿省书
内惭，秘而不宣。壮遂称聋，终身不复至成都。李势时
卒。